E E L N Õ U

NARVA LINNAVALITSUS

K O R R A L D U S

Narva
___.10.2016. a nr ___ - k

Rahvusvahelise riigihanke „Narva linna liikluskorraldusvahendite korrashoid 2017-2020” avatud hankemenetluse korraldamine
1. Asjaolud ja menetluse käik

1.1. Narva linna liikluskorraldusvahendite ja valgusfooride hooldustööde teostamiseks 30.12.2013 sõlmitud tähtajalised töövõtulepingud lõpetavad 31.12.2016.
1.2. Narva Linnavolikogu võttis 15.09.2016 vastu otsuse nr 231, millega määrati kindlaks tulevase Narva linna liiklusvahendite hooldustööde lepingu kehtivuse periood, s.o. 01.01.2017-31.12.2020, ning anti Narva Linnavalitsusele luba riigihanke korraldamiseks.

1.3. Riigihanke „Narva linna liikluskorraldusvahendite korrashoid 2017-2020” eeldatavaks maksumuseks on määratud 440 000,00 eurot (käibemaksuta). Vastavalt riigihangete seadusele ja Euroopa Komisjoni õigusaktidele on riigihangete maksumuste rahvusvaheline piirmäär alates 01.01.2016 hankijaks olevate linna– või vallavalitsuse või kohaliku omavalitsuse asutuse ja teiste (riigihangete seaduse § 10 lõike 1 punktid 2-6) jaoks 209 000 eurot. Lähtudes eeltoodust ületab riigihange „Narva linna liikluskorraldusvahendite korrashoid 2017-2020“ rahvusvahelist piirmäära ning selle läbiviimiseks on ette valmistatud hankedokumendid rahvusvahelise riigihanke avatud hankemenetluse läbiviimiseks.
1.4. Narva Linnavalitsuse 08.03.2006 määruse nr 298 „Riigihangete läbiviimise reglement“ kohaselt on riigihanke konkursikomisjoni esimehele esitatud rahvusvahelise riigihanke „Narva linna liikluskorraldusvahendite korrashoid 2017-2020” väljakuulutamise taotlus koos hankedokumentidega. Esitatud hankedokumendid, rahvusvahelise riigihanke tingimused ja pakkumuste hindamise kriteeriumid on riigihanke konkursikomisjoni esimehe poolt kontrollitud ja kooskõlastatud.
2. Õiguslikud alused

2.1. Kohaliku omavalitsuse üksuse finantsjuhtimise seaduse § 28 lõike 3 kohaselt võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.2. Haldusmenetluse seaduse § 2 lõike 2 alusel ei kohaldu riigihankemenetlusele ja vaidlustuste lahendamisele riigihangete seaduse tähenduses haldusmenetluse seaduse sätted.

2.3. Riigihangete seaduse § 10 lõike 1 punkti 2 kohaselt on kohustatud RHS-s sätestatud korda järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus.

2.4. Lähtudes Narva Linnavalitsuse 08.03.2006 määruse nr 298 „Riigihangete läbiviimise reglement“ §-st 6 algatatakse riigihanke pakkumismenetlus ning pakkumismenetluse liik ja riigihanke eest vastutav isik määratakse Narva Linnavalitsuse korralduse või Narva Linnavolikogu otsusega. 

2.5. Riigihangete seaduse § 15 lõike 2 alusel, rahvusvaheline piirmäär on summa, mille kehtestab perioodiliselt Euroopa Komisjon Euroopa Parlamendi ja nõukogu direktiivi 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (ELT L 134, 30.04.2004, lk 1–113) artikli 69 ning Euroopa Parlamendi ja nõukogu direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, 30.04.2004, lk 114–240) artikli 78 alusel ning mis avaldatakse Euroopa Liidu Teatajas.
3.
Otsus

3.1. Narva Linnavalitsuse Arhitektuuri- ja Linnaplaneerimise Ametil alustada avatud hankemenetlusega rahvusvahelist riigihanget „Narva linna liikluskorraldusvahendite korrashoid 2017-2020“ hanketeate avaldamisega Narva linna veebilehel ja riigihangete registris.

3.2. Määrata rahvusvahelise riigihanke „Narva linna liikluskorraldusvahendite korrashoid 2017-2020“ eest vastutavaks isikuks Narva Linnavalitsuse Arhitektuuri- ja Linnaplaneerimise Ameti Linnamajandusosakonna kommunaalteenistuse liikluskorralduse vanemspetsialist Veera Mihhailova või teda asendav ametnik.
3.3. Kinnitada avatud hankemenetlusega rahvusvahelise riigihanke „Narva linna liikluskorraldusvahendite korrashoid 2017-2020“ hankedokumendid (lisatud).

3.4. Volitada Narva Linnavalitsuse Arhitektuuri- ja Linnaplaneerimise Ametit sõlmima edukaks tunnistatud pakkumuse esitanud pakkujaga hankelepingut.

4. 
Rakendussätted

4.1. Korraldus jõustub seaduses sätestatud korras.

4.2. Halduskohtumenetluse seadustiku § 9 lg 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemisest.

